देसीगर्ल प्रियंका चोपड़ा (Priyanka Chopra) से सगाई करने के बाद निक जोनस (Nick Jonas) अपने माता-पिता के साथ वापस यूएस लौट गए थे, जबकि प्रियंका अपने काम में बिज़ी हो गई थीं. बता दें कि सगाई के बाद प्रियंका अपनी अपकमिंग फिल्म द स्काई इज़ पिंक की शूटिंग कर रही थीं, लेकिन लगता है कि अपने मंगेतर को देखने के लिए प्रियंका काफ़ी बेकरार हो गईं तभी तो शूटिंग से ब्रेक मिलते ही वो सीधे निक का दीदार करने के लिए यूएस पहुंच गईं. सगाई के बाद पहली बार निक और प्रियंका जब मिले तो कैमरों ने उन्हें कैद कर लिया.